ທ່ານ Cater ກ່າວວ່າ ກຸ່ມ al-Qaida ສວຍໂອກາດ ໃນຂະນະທີ່ເຢເມັນ ວຸ້ນວາຍ
ລມຕ ​ປ້ອງ​ກັນ​ປະ​ເທດ ສຫລ ທ່ານ Ashton Carter ກ່າວວ່າ ກຸ່ມ al-Qaida ສວຍໂອກາດ ເຂົ້າຍຶດເອົາພື້ນທີ່ ໃນເຢເມັນ ຂະນະທີ່ມີການສູ້ລົບກັນ.
ລັດຖະມົນຕີປ້ອງກັນປະເທດ ສະຫະລັດ ທ່ານ Ashton Carter ກ່າວໃນວັນພຸດມື້ນີ້ວ່າ ສາຂາຂອງກຸ່ມ al-Qaida ໃນປະເທດ ເຢເມັນ ກຳລັງສວຍໂອກາດ ໃນການສູ້ລົບລະຫວ່າງ ພວກກະ ບົດ Houti ແລະກຳລັງສະໜັບສະໜູນລັດຖະບານນັ້ນ ເຂົ້າຍຶດ ເອົາພື້ນທີ່ຢູ່ໃນປະເທດດັ່ງກ່າວ ທີ່ໄດ້ດີ້ນຮົນເພື່ອສ້າງສະຖຽນ ລະພາບ ນັບຕັ້ງແຕ່ຜູ້ນຳຄົນກ່ອນໄດ້ຖືກຂັບໄລ່ອອກຈາກຕຳ ແໜ່ງໃນປີ 2012 ທ່ານ Carter ໄດ້ກ່າວຕໍ່ບັນດານັກຂ່າວ ລະຫວ່າງການຢ້ຽມ ຢາມຍີ່ຢຸ່ນວ່າ ວິກິດການໃນເຢເມັນ ໄດ້ເຮັດໃຫ້ຄວາມພະຍາ ຍາມຂອງສະຫະລັດ ເພື່ອຕ້ານຢັນ ກັບກຸ່ມກໍ່ການຮ້າຍ al- Qaida ໃນແຫລມອາຣາເບຍ ຫຼື AQAP ນັ້ນ ລຳບາກຕື່ມຂື້ນແລະການປະຕິບັດງານດັ່ງ ກ່າວແມ່ນມີຄວາມງ່າຍຂື້ນ ເວລາໃດທີ່ລັດຖະບານ ມີສະຖຽນລະພາບ ທ່ານຍັງກ່າວວ່າ ສະຫະລັດ ກຳລັງສະໜອງຂໍ້ມູນໃຫ້ ຊາອຸດີ ອາເຣເບຍ ດ້ານສືບລັບ ດ້ານສັງເກດການ ແລະດ້ານສອດແນມ ເພື່ອຊ່ວຍກຳລັງປະສົມຕໍ່ສູ້ກັບ ພວກກະບົດ Houthi ໃນວັນອັງຄານວານນີ້ ຮອງລັດມົນຕີກະຊວງຕ່າງປະເທດສະຫະລັດ ທ່ານ Anthony Blinken ກ່່າວວ່າ ລັດຖະບານພວມເລັ່ງລັດໃນການຈັດສົ່ງອາວຸດ ໄປໃຫ້ ໃນວັນອັງຄານວານນີ້ເຊັ່ນກັນ ຊາວເຢເມັນຫລາຍກ່ວາ 100 ຄົນໄດ້ພາກັນປະທ້ວງ ຢູ່ ຕໍ່ໜ້າສະຖານທູດເຢເມັນ ໃນນະຄອນຫລວງໄຄໂຣ ຂອງປະເທດອີຈິບ ຂໍຄວາມຊ່ວຍ ເຫລືອ ໃຫ້ສົ່ງເຂົາເຈົ້າເມືອບ້ານ ພວກປະທ້ວງບາງຄົນກ່າວວ່າ ເຂົາເຈົ້າເດີນທາງໄປໄຄ ໂຣ ເມື່ອສອງສາມອາທິດກ່ອນ ກ່ອນທີ່ຊາອູດີ ອາເຣເບຍ ຈະທຳການໂຈມຕີທາງອາກາດ ໃນເຢເມັນ